Public procurement notice: Contract Notice
Published: 2018-07-03
Buyer: Länsi-Pohjan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 79713000: Guard services
Submission deadline: 2018-08-17
Award criteria: The most economic tender

Technical requirements: Pyydämme ystävällisesti tarjoustanne vartiointipalveluiden järjestämisestä tässä tarjouspyynnössä määriteltyjen ehtojen mukaisesti ajalle 17.9.2018–31.12.2020 ja mahdollisesta optiosta ajalle 1.1.–31.12.2021.
Vartiointipalvelun järjestäminen Vartioimisalueen piiriin kuuluu koko Länsi-Pohjan keskussairaalan alue, mukaan lukien sairaalarakennus, hallintorakennus, piha ja pysäköintialueet sekä psykiatrian väistötilat Merikatu 3:ssa Kemissä. Hankintaan kuuluu myös piirinvartijan kierros yhden (1) kerran yössä Keroputaan sairaalan alueella Torniossa osoitteessa Toivolantie 1, 95410 Tornio.
Toiminta-aika on yhdeksän (9) tuntia vuoden jokaisena päivänä klo 21:00–6:00, yhden (1) henkilön resurssilla.
Palvelun tavoitteena on lisätä toimipisteessä työskentelevien sekä asioivien henkilöiden turvallisuutta. Vartijan läsnäololla pyritään vähentämään ja ennaltaehkäisemään rikoksia ja häiriökäyttäytymistä. Vartija käyttää kohteen kameravalvontaa ja kulunvalvontaa sekä vastaanottaa henkilöturva- ja rikosilmoitinlaitteiston hälytyksiä. Vartija toimii tiiviissä yhteistyössä Länsi-Pohjan sairaanhoitopiirin kuntayhtymän teknisen osaston ja turvallisuuspäällikön kanssa. Vartijan työnkuvaan kuuluu varsinaisen vartijapalvelutyön lisäksi mm. potilaiden ja vainajien kuljetuksessa avustaminen sekä tavaroiden kuljetus, ovien avaamiset, sulkemiset sekä asiakkaiden avustaminen. Palvelun jatkuvuuden turvaamiseksi edellytämme sopimuskumppaniksi valittavalta yritykseltä mahdollisimman pysyvää henkilökuntaa. Yritys nimeää vähintään neljä (4) vartijaa ja palvelusta vastaavan esimiehen, jotka perehdytetään kohteeseen. Nämä nimetyt henkilöt osallistuvat kohteen vaatimiin koulutuksiin. Vuosittain tilaaja ja sopimuskumppani pitävät sopimuskatselmuksen.
Lisäksi hankintaan sisältyy sairaala-apteekin murtojärjestelmä (kolme (3) kiinteää hälytyspainiketta, viisi (5) liiketunnistinta ja kaksi (2) ovimagneettia), sairaalan kameravalvontajärjestelmä laitteineen sekä vartijakutsupainikkeet. Kameravalvontajärjestelmä sisältää 43 valvontakameraa, joista neljä (4) kpl on sairaalan omia. Länsi-Pohjan sairaanhoitopiirissä on vartijakutsupainikkeita yhteensä 14 kpl, sairaalan osastoilla 13 kpl ja Torniossa lasten ja nuorisopsykiatrian poliklinikalla yksi (1) kpl. Valvontakamerat, tallennin (1 kpl) sekä työasemat ja vartijakutsupainikkeet ovat palveluntuottajan omaisuutta ja ovat tilaajan käytössä koko sopimuskauden ajan. Kameroiden on oltava IP67-suojattuja sekä ilkivaltasuojattuja. Palveluntuottaja asentaa valvontakamerat (39 kpl) sekä muut tarvittavat laitteet tilaajan osoittamiin paikkoihin, tilaaja suorittaa kaapeloinnin. Lisäksi palveluntuottajan tulee ylläpitää tilaajan omistamia kameroita. Vartijakutsupainikkeiden tulee olla langattomia, helposti mukana pidettävä ja niissä pitää olla paikannus. Ohjelmisto- ja kameralisenssien tulee sisältyä hintaan. Varaamme mahdollisuuden neuvotella lisäpalveluista tarvittaessa, esim. hälytyspalvelut ja piirinvartiointi varsinaisen vartiointityöajan ulkopuolella ja lisäksi.
Sopimusta on mahdollista jatkaa optiovuodella 1.1.–31.12.2021. Päätös mahdollisen optiovuoden käytöstä tehdään ennen varsinaisen sopimuskauden päättymistä.
1) Palvelua voidaan laajentaa koskemaan myös Kemin kaupungin mielenterveys- ja päihdepalvelujen yksikköä. Kemin kaupungin A-klinikalla on kiinteästi vartija maanantaisin, keskiviikkoisin, torstaisin ja perjantaisin klo 9–11. Lisäksi A-klinikalla sekä päihdekuntoutusyksikkö Pihlassa käytetään vartijaa mm. turvaamaan lääkärin vastaanotto, mikäli tunnistetaan etukäteen asiakkaan mahdollinen uhkaava käytös. Lisäksi Pihlassa vartija voidaan kutsua poistamaan asiakas uhkaavassa tilanteessa työntekijän tukena.
2) Sopimusta on mahdollista laajentaa tarvittaessa ympärivuorokautiseksi, koskien Länsi-Pohjan keskussairaalaa. Mahdollisesta optioiden käytöstä päättää hankintayksikkö ja siitä tehdään erillinen päätös.